Tento článok som sa rozhodol napísať preto, lebo sa stravou "SCD" riadim od roku 2018 a okrem toho, že sa cítim skvelo, že sa človek zbaví rôznych chorôb a neduhov mi to prinieslo aj úbytok hmotnosti o mínus 30 kg. A to sa priznám, že mlsám viac, ako pred tým, než som sa pre to rozhodol. Preto som veľa jedál a potravín vynechal z môjho jedálnička (aj ryžu, zemiaky, cestoviny, kukuricu, cukor a podobne).
Ako delíme sacharidy.
Sacharidy bývajú nazývané tiež glycidy, zastaralo a chybne uhľohydráty, alebo karbohydráty.
Sú delené na monosacharidy, oligosacharidy (disacharidy), a polysacharidy.
Veľmi Dôležitá informácia, pre SCD uzdravovanie sú vhodné iba monosacharidy. (SCD – Specific Carbohydrate Diet – Špecifická sacharidová diéta)
Rozdelenie
Sacharidy rozdeľujeme na tri hlavné skupiny:
Monosacharidy
Oligosacharidy
Polysacharidy
Rozdelenie monosacharidov
Sú tvorené jednou sacharimetrickou jednotkou, niekedy im hovoríme rýchle cukry. Inak pre naše telo to najlepšie, zo sacharidov.
Podľa počtu uhlíkov v reťazci delíme monosacharidy na triózy, tetrózy, pentózy, hexózy, a heptózy. atď.
Podľa výskytu ketónovej alebo aldehydovej funkčnej skupiny delíme monosacharidy na ketózy a aldózy.
Rozdelenie oligosacharidov
Podľa počtu monosacharidových jednotiek v reťazci ich delíme na disacharidy (2 jednotky), trisacharidy (3 jednotky), atď.
Podľa výskytu voľnej poloacetálovej skupiny v molekule ich delíme na
redukujúce – majú voľný poloacetál a môžu oxidovať
neredukujúce – nemajú voľný poloacetál a nemôžu oxidovať
Rozdelenie polysacharidov
Polysacharidy môžeme rozdeliť podľa výskytu na:
rastlinné
živočíšne
Sú tvorené viac ako 10 cukrovými jednotkami, hovoríme im komplexné, zložené sacharidy.
Napr: škrob, glykogen, celulóza, chitin, heparin, inulin
Monosacharidy
Monosacharidy sú jednoduché sacharidy, predstavujú základné sacharidové jednotky. Ich spájaním vznikajú zreťazené molekuly oligosacharidov a polysacharidov. Sú to bezfarebné kryštalické látky, dobre rozpustné vo vode alebo v zriedenom etanole, nerozpúšťajú sa v organických rozpúšťadlách. Je pre ne charakteristická viac či menej sladká chuť.
Z chemického hľadiska to sú polyhydroxyketóny alebo polyhydroxyaldehydy, nakoľko vo svojej štruktúre obsahujú ketónovú alebo aldehydovú funkčnú skupinu a hydroxylovú funkčnú skupinu.
Aldózy a ketózy s rovnakým počtom atómov uhlíka v molekule majú rovnaké molekulové vzorce, preto sa využívajú pri zapisovaní ich štruktúrne vzorce. Najvýznamnejšie monosacharidy so šiestimi atómami uhlíka v molekule sú glukóza a fruktóza.
Oligosacharidy
Oligosacharidy majú reťazcové molekuly zložené z malého počtu monosacharidových jednotiek, väčšinou 2 až 10. Často sa používa samostatný názov pre oligosacharidy zložené z dvoch alebo troch monosacharidových jednotiek, ktoré sa nazývajú disacharidy a trisacharidy. Monosacharidové jednotky sa spájajú glykozidovou väzbou.
Medzi najznámejšie oligosacharidy patria:
disacharidy
sacharóza – repný cukor (glukóza + fruktóza)
laktóza – mliečny cukor (galaktóza + glukóza)
maltóza – melasový alebo sladový cukor (glukóza + glukóza)
trisacharidy
rafinóza – súčasť repného cukru (galaktóza+fruktóza+glukóza)
oligosacharidy
inulíny – 2 až 140 fruktózových jednotiek
Polysacharidy
Polysacharidy majú reťazcové molekuly zložené z veľkého počtu monosacharidových jednotiek (molekúl). Stavebnou jednotkou polysacharidov býva často glukóza. Nekryštalizujú a vo vode sa iba ťažko rozpúšťajú, a to iba na nepravý koloidový roztok. V kyslom prostredí alebo pôsobením enzýmov sa štiepia na oligosacharidy alebo až na monosacharidy.
Medzi najznámejšie polysacharidy patria
polysacharidy rastlinného pôvodu
celulóza – základná štruktúrna látka rastlín
škrob – základná zásobná látka rastlín
inulíny
pektíny
kyselina algínová
polysacharidy živočíšneho pôvodu
glykogén – základná zásobná látka živočíchov, húb a baktérií
chitín – základná štruktúrna látka hmyzu, kôrovcov a húb
kyselina hyalurónová
heparín – zabraňuje zrážaniu krvi
Majte svoju krv v skvelej kondícií
vďaka 100% prírodnému produktu MOJA KRV – MY BLOOD.
Ak sa Vám článok páčil, zdieľajte ho s priateľmi. Zanechajte nám komentár ku článku.